ฐานะการเงินและผลการดำเนินงาน

งบการเงิน

รายงานการสอบบัญชี

  สรุปรายงานการตรวจสอบบัญชีในระยะ 3 ปี ที่ผ่านมา
  ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

ตารางสรุปงบการเงิน

(หน่วย : 1000 บาท)

  ----------------------------- ----- ------------------------ ------------------------- --------- --------- --------- --------- --------- --------- ---------
                                                                                         2543                          2542                2541      

  รายได้จากการขาย                                                                         795,294   100.00%             695,618   100.00%   681,791   100.00%

                                หัก                             ต้นทุนขาย                   424,776   53.41%              370,451   53.25%    383,353   56.23%

  กำไรขั้นต้น                                                                               370,518   46.59%              325,167   46.75%    298,438   43.77%

                                หัก                             ค่าใช้จ่ายในการขายและบริหาร   302,273   38.01%              250,146   35.96%    264,657   38.82%

  กำไรจากการดำเนินงาน                                                                     68,245    8.58%               75,021    10.78%    33,781    4.95%

                                บวก                            รายได้อื่น                   8,501                         9,981               103,629   

                                หัก    ค่าใช้จ่ายอื่น                                          12,845                        3,286               -         

                                      ขาดทุนจากด้อยค่าของสินทรัพย์                             7,007                         13,547              -         

  กำไรก่อนดอกเบี้ยจ่ายและภาษีเงินได้                                                            56,894    7.15%               68,169    9.80%     137,410   20.15%

                                หัก                             ดอกเบี้ยจ่าย                 12,932                        32,012              67,525    

  กำไรก่อนภาษีเงินได้                                                                        43,962    5.53%               36,157    5.20%     69,885    10.25%

                                หัก                             ภาษีเงินได้                  17,255    2.17%               -                   -         

  กำไรสุทธิ                                                                                26,707    3.36%               36,157    5.20%     69,885    10.25%

  (หน่วย : 1000 บาท)                                                                                                                                  

  รายได้รวม                                                                               803,795             100.00%   705,599   100.00%   785,420   100.00%

  หัก ค่าใช้จ่ายรวม                                                                          759,833             94.53%    669,442   94.88%    715,535   91.10%

  กำไรก่อนภาษีเงินได้                                                                        43,962              5.47%     36,157    5.12%     69,885    8.90%

                                หัก                             ภาษีเงินได้                  17,255              2.15%     -                   -         

  กำไรสุทธิ                                                                                26,707              3.32%     36,157    5.12%     69,885    8.90%
  ----------------------------- ----- ------------------------ ------------------------- --------- --------- --------- --------- --------- --------- ---------

อัตราส่วนทางการเงินที่สำคัญ

  ----------------- ----------------------------- -------- ----- ------- ----- -------- -----
  อัตราส่วนสภาพคล่อง                                 ปี 2543         ปี 2542        ปี 2541   
  (LIQUIDITY RATIO)                                                                     

                    อัตราส่วนสภาพคล่อง               1.22     เท่า   1.88    เท่า   0.87     เท่า

                    อัตราส่วนสภาพคล่องหมุนเร็ว         0.87     เท่า   1.38    เท่า   0.67     เท่า

                    อัตราส่วนสภาพคล่องกระแสเงินสด     0.48     เท่า   0.36    เท่า   0.40     เท่า

                    อัตราส่วนหมุนเวียนลูกหนี้การค้า       3.34     เท่า   2.45    เท่า   1.80     เท่า

                    ระยะเวลาเก็บหนี้เฉลี่ย             108      วัน    147     วัน    200      วัน

                    อัตราส่วนหมุนเวียนสินค้าคงเหลือ      4.26     เท่า   3.67    เท่า   2.77     เท่า

                    ระยะเวลาขายสินค้าเฉลี่ย           85       วัน    98      วัน    130      วัน

                    อัตราส่วนหมุนเวียนเจ้าหนี้           4.09     เท่า   4.03    เท่า   3.64     เท่า

                    ระยะเวลาชำระหนี้                88       วัน    89      วัน    99       วัน

                    Cash Cycle                    105      วัน    156     วัน    231      วัน
  ----------------- ----------------------------- -------- ----- ------- ----- -------- -----

อัตราส่วนแสดงความสามารถในการหากำไร (PROFITABILITY RATIO)

  --- ----------------------------- -------- ---- -------- ---- -------- ----
      อัตรากำไรขั้นต้น                  46.59    %    46.75    %    43.77    %

      อัตรากำไรจากการดำเนินงาน        8.58     %    10.78    %    4.95     %

      อัตรากำไรอื่น                    -1.41    %    -0.97    %    13.19    %

      อัตราส่วนเงินสดต่อการทำกำไร       181.33   %    174.88   %    785.47   %

      อัตรากำไรสุทธิ                   3.32     %    5.12     %    8.89     %

      อัตราผลตอบแทนผู้ถือหุ้น             22.06    %    38.24    %    145.74   %
  --- ----------------------------- -------- ---- -------- ---- -------- ----

อัตราส่วนแสดงประสิทธิภาพในการดำเนินงาน (EFFICIENCY RATIO)

  --- ----------------------------- -------- ----- ------- ----- -------- -----
      อัตราผลตอบแทนจากสินทรัพย์         5.47     %     6.38    %     9.60     %

      อัตราผลตอบแทนจากสินทรัพย์ถาวร     39.74    %     39.77   %     67.84    %

      อัตราการหมุนของสินทรัพย์           1.65     เท่า   1.25    เท่า   1.08     เท่า
  --- ----------------------------- -------- ----- ------- ----- -------- -----

อัตราส่วนวิเคราะห์นโยบายทางการเงิน (FINANCIAL RATIO)

+---+----------------------------+-------+---+-------+---+-------+---+
|   | อัตราส่วนหนี้สินต่อส่วนของผู้ถือหุ้น   | 2.69  | เ | 3.43  | เ | 7.29  | เ |
|   |                            |       | ท |       | ท |       | ท |
|   |                            |       | ่า |       | ่า |       | ่า |
+---+----------------------------+-------+---+-------+---+-------+---+
|   | อ                          | 11.90 | เ | 5.10  | เ | 4.93  | เ |
|   | ัตราส่วนความสามารถชำระดอกเบี้ย |       | ท |       | ท |       | ท |
|   |                            |       | ่า |       | ่า |       | ่า |
+---+----------------------------+-------+---+-------+---+-------+---+
|   | อัตร                        | 1.25  | เ | 1.14  | เ | 0.97  | เ |
|   | าส่วนความสามารถชำระภาระผูกพัน |       | ท |       | ท |       | ท |
|   |                            |       | ่า |       | ่า |       | ่า |
+---+----------------------------+-------+---+-------+---+-------+---+
|   | อัตราการจ่ายเงินปันผล          |       |   | 24.89 | % | -     |   |
+---+----------------------------+-------+---+-------+---+-------+---+

คำอธิบายและการวิเคราะห์ฐานะการเงินและผลการดำเนินงาน

1.  ผลการปฏิบัติตามแผนดำเนินธุรกิจ

  ภาพรวมผลการดำเนินงานในปีที่ผ่านมา ได้ประสบความสำเร็จสอดคล้องกับแผนงานที่กำหนดไว้
  แต่บริษัทไม่ได้เปิดเผยเป้าหมายการดำเนินธุรกิจในระยะ 3-5 ปีข้างหน้าไว้กับผู้ถือหุ้น
  หรือบุคคลภายนอกทั่วไป

2.  ผลการดำเนินงาน

    1.  ภาพรวมของผลการดำเนินงานที่ผ่านมา

  ในปี 2543 บริษัทมีรายได้รวม 803.79 ล้านบาท เปรียบเทียบกับปีก่อนเพิ่มขึ้น 98.20 ล้านบาท
  เติบโต 13.92% ในขณะที่ค่าใช้จ่ายรวมเพิ่มขึ้นเพียง 90.39 ล้านบาท
  ซึ่งเติบโตในอัตราที่ต่ำกว่าคือ 13.50% ส่งผลให้มีกำไรก่อนภาษีเงินได้ 43.96 ล้านบาท
  ซึ่งเติบโตมากถึง 21.58% แต่เมื่อหักภาษีเงินได้นิติบุคคลแล้ว กำไรสุทธิจะกลับเป็นต่ำกว่าปีก่อน
  26.14% เนื่องจากปีก่อนยังมีผลขาดทุนจากปี 2540 จึงไม่มีภาระภาษีเงินได้นิติบุคคล

  ท่ามกลางกระแสความไม่มั่นใจในสภาพเศรษฐกิจของประชาชนส่วนใหญ่
  บริษัทได้ดำเนินธุรกิจอย่างระมัดระวัง พยายามเพิ่มประสิทธิภาพในการบริหารสินทรัพย์
  ควบคุมรายจ่ายที่ไม่จำเป็น เพิ่มกิจกรรมการส่งเสริมการขาย
  ซึ่งนอกจากไม่ตัดลดค่าใช้จ่ายส่งเสริมการขายแล้ว ยังเพิ่มงบประมาณมากขึ้น
  เพราะมั่นใจว่าจะมีผลดีต่อการเติบโตอย่างยั่งยืนในระยะยาว นอกจากนี้ยังมีปัจจัยอื่นๆ
  ที่เอื้อประโยชน์และทำให้ผลประกอบการออกมาค่อนข้างดี เช่น

1.  นโยบายของหน่วยงานรัฐหลายเรื่อง ส่งเสริมให้เกิดกำลังซื้อและกระตุ้นการบริโภคมากขึ้น
    เช่น การลดอัตราภาษีมูลค่าเพิ่มจาก 10% เหลือ 7% การยกเว้นภาษีเงินได้บุคคลธรรมดา
    สำหรับเงินได้สุทธิ 50,000 บาทแรก และนโยบายดอกเบี้ยต่ำเป็นต้น
    ล้วนมีผลกระทบทางบวกต่อธุรกิจทั่วไป

2.  ถึงแม้สภาพการตลาดและการแข่งขันโดยทั่วไปได้ทวีความรุนแรงมากยิ่งขึ้น
    แต่บริษัทได้วางกลยุทธ์การตลาดเน้นคุณภาพสินค้าและการบริการที่เป็นเลิศ
    เพิ่มช่องทางการขาย ขยายตัวแทนจำหน่ายและกระจายสินค้าอย่างทั่วถึง
    มีการจัดกิจกรรมและประชาสัมพันธ์อย่างต่อเนื่อง
    ส่งผลให้สามารถรักษาส่วนแบ่งการตลาดได้อย่างมั่นคง

3.  เพื่อก้าวให้ทันกระแสการเปลี่ยนแปลงของพฤติกรรมผู้บริโภค ได้มีการเพิ่มสินค้าใหม่ๆ
    ที่มีคุณค่าจากการพัฒนาค้นคว้ามาอย่างดีเพื่อตอบสนองความต้องการของผู้บริโภค
    และเพิ่มศักยภาพในการแข่งขัน
    ในขณะเดียวกันก็ได้ยกเลิกการจัดจำหน่ายบางสินค้าที่สภาพตลาดหดตัวลดลงจนไม่คุ้มที่จะดำเนินกิจกรรมการตลาดต่อไป

4.  ในภาวะเศรษฐกิจถดถอยอย่างรุนแรง
    ผลักดันให้หลายกิจการต้องเข้าสู่กระบวนการควบรวมกิจการ แต่บริษัท โอซีซี จำกัด (มหาชน)
    ได้ดำเนินธุรกิจจัดจำหน่ายสินค้าที่มีคุณภาพเป็นที่เชื่อถือ ได้รับความนิยม
    และมีพันธมิตรคู่ค้าทั่วประเทศมาเกือบ 3 ทศวรรษ จึงสามารถยืนหยัดอยู่ได้
    โดยมีผลประกอบการเป็นที่น่าพอใจของทุกฝ่าย

5.  อัตราเงินเฟ้อที่ทรงตัวอยู่ในระดับต่ำอย่างต่อเนื่อง
    มีผลทำให้ค่าครองชีพทั่วไปของประชาชนส่วนใหญ่ไม่เลวร้ายลงกว่าเดิม
    และถึงแม้สภาพเงินบาทที่อ่อนตัวลงในช่วงหลัง
    มีผลทำให้วัตถุดิบและสินค้าที่ต้องนำเข้าจากต่างประเทศราคาสูงขึ้นตามสัดส่วน
    แต่บริษัทก็พยายามตรึงราคาเดิมไว้ให้นานที่สุดเท่าที่จะทำได้

  ปัจจุบัน
  ความผันผวนของอัตราแลกเปลี่ยนเงินตราต่างประเทศไม่ส่งผลกระทบอย่างรุนแรงต่อการดำเนินงาน
  เนื่องจากบริษัทได้ปรับโครงสร้างหนี้โดยการแปลงสกุลเงินตราต่างประเทศเป็นเงินบาททั้งหมดเรียบร้อยแล้วตั้งแต่ปี
  2542

2.  ผลการดำเนินงานที่ผ่านมาของแต่ละสายผลิตภัณฑ์

    1.  ในปี 2543 บริษัทมีรายได้จากการขายรวม 795.29 ล้านบาท เพิ่มขึ้นจากปีก่อน
        14.33% โดยมี 2 สายผลิตภัณฑ์หลัก และมียอดขาย ดังนี้

        1.  ผลิตภัณฑ์เครื่องสำอาง

  มียอดขาย 678.17 ล้านบาท เทียบสัดส่วนเป็น 85.27% ของยอดขายรวม เปรียบเทียบกับปีก่อน
  เติบโต 7.47% โดยเป็นการเพิ่มขึ้นจากปริมาณการขายที่เพิ่มขึ้นจากการขยายฐานลูกค้า
  และการจัดกิจกรรมส่งเสริมการขายอย่างต่อเนื่อง

2.  ผลิตภัณฑ์เครื่องนุ่งห่ม

  มียอดขาย 112.63 ล้านบาท เทียบสัดส่วนเป็น 14.16% ของยอดขายรวม เปรียบเทียบกับปี
  2542 เติบโตมากถึง 74.33% แต่ถ้าเทียบกับปี 2541 จะเติบโตเพียง 10.18% เท่านั้น
  เนื่องจากในปี 2542 ตลาดเครื่องนุ่มห่มหดตัวค่อนข้างมาก
  ผู้บริโภคเลือกใช้เพียงแบบพื้นฐานที่จำเป็นและสามารถใช้ได้นานไม่เปลี่ยนไปตามกระแสแฟชั่น
  การซื้อสินค้าใหม่ลดน้อยถอยลงไปมาก
  และมีสินค้าบางรุ่นที่อาจไม่สามารถชนะใจผู้บริโภคเท่าที่ควร
  รวมทั้งต้องมีเหตุจำเป็นเลิกค้าขายกับบางร้านค้าที่มีปัญหาทางการเงิน

  ยอดขายปีนี้สูงกว่าปีก่อนค่อนข้างมาก
  เนื่องจากตั้งแต่ต้นปีผู้บริโภคส่วนใหญ่ปรับตัวคลายกังวลกับปัญหาเศรษฐกิจ
  กล้าเพิ่มการใช้จ่ายมากขึ้น และมีอารมณ์ที่จะหันกลับมาปรับปรุงเสริมแต่งตัวเองให้สวยงามมากขึ้น
  ในขณะเดียวกันบริษัทก็ได้ออกสินค้าใหม่หลายรุ่นเพื่อตอบสนองความต้องการของกลุ่มผู้บริโภคที่กว้างขึ้น
  และสามารถขยายร้านค้าตัวแทนจำหน่ายมากขึ้น
  ประกอบกับค่าเงินบาทที่อ่อนตัวลงมาอีกครั้งในช่วงปลายปี
  ส่งผลให้นักท่องเที่ยวจากต่างประเทศถือเป็นโอกาสดีในการซื้อสินค้าคุณภาพสูงราคาถูกกลับบ้านจำนวนมากเป็นพิเศษ
  ทั้งหมดนี้จึงส่งผลให้ยอดขายกลับมาสู่ระดับใกล้เคียงกับ 2 ปีก่อนได้

2.  รายได้อื่น

  รายได้ซึ่งไม่ได้เกิดจากการดำเนินงานตามปกติมีเพียง 8.50 ล้านบาท ลดลงจากปีก่อน 14.83%
  ประกอบด้วยรายการสำคัญ เช่น
  กำไรจากการปรับมูลค่ายุติธรรมในเงินลงทุนระยะสั้นที่เป็นหลักทรัพย์ในความต้องการของตลาด
  5.98 ล้านบาท และเงินปันผลรับอีก 1.26 ล้านบาท ซึ่งโอกาสที่จะได้รับมากน้อยเพียงไร
  คงขึ้นอยู่กับผลประกอบการในอนาคตของกิจการที่บริษัทได้ลงทุนไว้

3.  ต้นทุนและค่าใช้จ่าย

  ต้นทุนสินค้าที่ขายมีสัดส่วนในระดับเดียวกันกับปีก่อน
  แต่สัดส่วนของค่าใช้จ่ายในการขายและบริหารสูงขึ้น โดยเพิ่มขึ้นจาก 35.96% เป็น 38.01%
  ค่าใช้จ่ายที่มีสัดส่วนสูงสุด 3 อันดับแรก ประกอบด้วย 1) เงินเดือนค่าจ้างและสวัสดิการ 2)
  โฆษณาและส่งเสริมการขาย 3) รางวัลการขาย ซึ่งรวมกันเท่ากับ 76.57%
  ของค่าใช้จ่ายในการขายและบริหาร

  ค่าใช้จ่ายดังกล่าวเพิ่มขึ้นเนื่องจากบริษัทได้เพิ่มกิจกรรมส่งเสริมการขายมากขึ้น
  ตามแผนการตลาด ที่จะรักษาส่วนแบ่งการตลาด
  และมีการพิจารณาปรับขึ้นเงินเดือนและสวัสดิการให้พนักงานที่เคยต้องถูกกระทบมาตั้งแต่เริ่มเผชิญกับภาวะวิกฤติเศรษฐกิจ

  เนื่องจากผลการดำเนินธุรกิจดีขึ้นมาเป็นลำดับ
  บริษัทได้เพิ่มการชำระคืนเงินกู้ให้แก่สถาบันการเงินมากขึ้น
  ประกอบกับสภาพอัตราดอกเบี้ยลดลงอย่างต่อเนื่อง
  ส่งผลให้ดอกเบี้ยจ่ายลดลงต่ำกว่าปีก่อนเป็นจำนวนเงินถึง 19.08 ล้านบาท เปรียบเทียบลดลง
  59.60%

4.  กำไร

  เปรียบเทียบกับรายได้จากการขาย อัตรากำไรขั้นต้นมีระดับเกือบเท่ากับปีก่อน
  แต่อัตรากำไรจาการดำเนินงานลดลงจาก 10.78% เหลือ 8.58%
  เนื่องจากการเพิ่มขึ้นของค่าใช้จ่ายที่ได้กล่าวถึงข้างต้น

  อัตรากำไรก่อนภาษีเงินได้สามารถปรับกลับมาเพิ่มขึ้นเล็กน้อย
  เนื่องจากดอกเบี้ยจ่ายลดลงค่อนข้างมาก ถึงแม้ปีนี้จะมีค่าใช้จ่ายอื่นๆ
  ซึ่งเป็นผลขาดทุนจากการเลิกใช้ทรัพย์สินบางส่วน และการเผื่อด้อยค่าของสินทรัพย์
  รวมเป็นเงินสูงกว่าค่าใช้จ่ายอื่นๆ ของปีก่อนจำนวน 3.02 ล้านบาทก็ตาม

  แต่ท้ายสุด อัตรากำไรสุทธิลดลงจากปีก่อน 1.84%
  โดยมีสาเหตุมาจากความแตกต่างของภาษีเงินได้นิติบุคคล ซึ่งเมื่อปี 2542
  ไม่มีภาระภาษีเงินได้นิติบุคคล เพราะยังมีผลขาดทุนจากปี 2540

  หากจะเปรียบเทียบกับงบกระแสเงินสด จะมีเงินสดสุทธิจากกิจกรรมดำเนินงานเป็นเงิน 123.75
  ล้านบาท ขณะที่กำไรสุทธิตามงบกำไรขาดทุนจะมีเพียง 26.71 ล้านบาท เทียบอัตราส่วนได้สูงถึง
  4.63 เท่า

5.  อัตราผลตอบแทนต่อผู้ถือหุ้น

  บริษัทได้จ่ายเงินปันผลสำหรับปี 2542 เป็นเงิน 9.00 ล้านบาท
  ซึ่งสอดคล้องกับนโยบายการจ่ายเงินปันผลของบริษัทที่จ่ายตามผลการดำเนินงานและภาวะเศรษฐกิจ

3.  ผลการดำเนินงานเปรียบเทียบกับประมาณการ

  ในปีที่ผ่านมา
  บริษัทไม่ได้แสดงประมาณการผลการดำเนินงานไว้ในแบบแสดงรายการข้อมูลการเสนอขายหลักทรัพย์

3.  ฐานะการเงิน

    1.  สินทรัพย์

        1.  ส่วนประกอบของสินทรัพย์

  สินทรัพย์รวม ณ วันที่ 31 ธันวาคม 2543 มีมูลค่า 477.98 ล้านบาท ลดลงจากปีก่อน 20.43
  ล้านบาท หรือ 4.10% โดยมีสินทรัพย์หมุนเวียนเพิ่มขึ้น 9.88 ล้านบาท เงินลงทุนลดลง 8.32
  ล้านบาท ที่ดิน อาคาร และอุปกรณ์สุทธิลดลง 20.36 ล้านบาท สินทรัพย์อื่นๆ ลดลง 1.88
  ล้านบาท

  สินทรัพย์หมุนเวียนมีเงินสดและเงินฝากธนาคารเพิ่มขึ้น 24.96 ล้านบาท
  ลูกหนี้และตั๋วเงินรับการค้าสุทธิลดลง 33.80 ล้านบาท
  ซึ่งเป็นผลจากการบริหารสินเชื่อที่มีประสิทธิภาพมากยิ่งขึ้น

  เงินลงทุนระยะสั้นเพิ่มขึ้นเนื่องจากมีผลกำไรจากการปรับมูลค่ายุติธรรมของหลักทรัพย์เพื่อค้า
  5.98 ล้านบาท สินค้าคงเหลือเพิ่มขึ้น 9.99 ล้านบาท
  แต่ยังอยู่ในระดับที่ต่ำกว่าอัตราการเติบโตของยอดขาย

  เงินลงทุนระยะยาวลดลง เนื่องจากมีการเพิ่มค่าเผื่อด้อยค่าและขายหุ้นบางกิจการ ส่วนที่ดิน
  อาคาร และอุปกรณ์สุทธิลดลงเพราะมีการตัดบัญชีจากการเลิกใช้ทรัพย์สินประมาณ 12
  ล้านบาทนอกเหนือจากค่าเสื่อมราคาตามปกติ

  สินทรัพย์อื่นๆ เปรียบเทียบลดลง เนื่องจากเมื่อปี 2542 มีภาษีเงินได้จ่ายล่วงหน้าประมาณ 1.4
  ล้านบาท

2.  คุณภาพของสินทรัพย์

    1.  สินทรัพย์

  บริษัทได้ตั้งค่าเผื่อการด้อยค่าของสินทรัพย์เต็มจำนวน
  สำหรับเงินลงทุนในบริษัทที่มีผลประกอบการขาดทุนสะสม

2.  ลูกหนี้

  ลูกหนี้การค้าที่มีอายุเกิน 6 เดือน และเช็คคืนรวมกันทั้งสิ้นจำนวนเงิน 18.87 ล้านบาท
  โดยมีสัดส่วนเพียง 8.62% และบริษัทมีค่าเผื่อหนี้สงสัยจะสูญ 17.26 ล้านบาท เทียบเท่า
  91.45% ของหนี้ดังกล่าว

  บริษัทมีการติดตามหนี้อย่างใกล้ชิดตลอดเวลา และได้รับความร่วมมืออย่างดีจากลูกหนี้ทุกราย
  แต่เนื่องจากภาวะเศรษฐกิจที่ยังอยู่ในสภาพชะลอตัว
  จึงทำให้ลูกค้าบางรายอาจไม่สามารถชำระได้ทันกำหนด

2.  สภาพคล่อง

    1.  กระแสเงินสด

  เงินสดสุทธิเพิ่มขึ้น 24.96 ล้านบาท โดยมาจากเงินสดสุทธิจากกิจกรรมดำเนินงาน 123.75
  ล้านบาท เงินสดสุทธิใช้ไปในกิจกรรมลงทุน 1.62 ล้านบาท
  และเงินสดสุทธิลดลงจากกิจกรรมจัดหาเงิน 97.18 ล้านบาท
  ซึ่งทั้งหมดเกิดจากประสิทธิภาพในการบริหารสินทรัพย์ที่ดีขึ้น ส่งผลให้มีเม็ดเงินสดเพิ่มขึ้น
  สามารถใช้จ่ายได้ตามแผนการตลาด และยังชำระเงินกู้ได้มากกว่าข้อตกลง

2.  อัตราส่วนสภาพคล่องที่สำคัญ

  บริษัทได้ตกลงปรับโครงสร้างหนี้กับธนาคาร 2 แห่งเรียบร้อยแล้ว รวมเป็นจำนวนเงิน 100.97
  ล้านบาท แต่ ณ วันที่ 31 ธันวาคม 2543 ยังไม่ได้รับหนังสือข้อตกลงอย่างเป็นทางการ
  หนี้ดังกล่าวจึงถูกจัดรวมอยู่ในเงินกู้ระยะสั้น ส่งผลให้อัตราส่วนสินทรัพย์สภาพคล่องลดลงเหลือ
  1.22 เท่า ซึ่งต่ำกว่าปีที่แล้วที่มี 1.88 เท่า
  แต่การเปลี่ยนแปลงดังกล่าวเกิดจากผลของการจัดประเภทเงินกู้ที่แตกต่างกันเท่านั้น
  ไม่มีผลต่อสภาพคล่องที่แท้จริงแต่อย่างไร
  เพราะบริษัทมีเงินสดสุทธิเพิ่มขึ้นมากจากกิจกรรมการดำเนินงานจริง

  ดัชนีสำคัญที่ชี้ชัดว่าสภาพคล่องของบริษัทดีขึ้นมาก คือ Cash Cycle ซึ่งเหลือเพียง 105 วัน
  ปรับลดลงจากปีก่อนที่มี 156 วัน เปรียบเทียบลดลงถึง 32.69%
  เพราะทั้งระยะเวลาเก็บหนี้เฉลี่ยของลูกหนี้การค้า
  และระยะเวลาขายสินค้าเฉลี่ยของสินค้าคงเหลือต่างลดลง
  เนื่องจากผลการบริหารสินทรัพย์ที่มีประสิทธิภาพมากยิ่งขึ้น

3.  ระยะเวลาครบกำหนดของหนี้ระยะสั้นที่มีผลต่อสภาพคล่อง

  เนื่องจากสินทรัพย์หมุนเวียนมีมูลค่าสูงกว่าหนี้สินหมุนเวียนเป็นจำนวนเงินถึง 70.08 ล้านบาท
  และในจำนวนนี้มีเงินสดและเงินฝากธนาคารสูงถึง 51.21 ล้านบาท
  กอปรกับผลการดำเนินธุรกิจอยู่ในเกณฑ์ค่อนข้างดีอย่างต่อเนื่อง
  จึงไม่น่าห่วงในเรื่องการชำระหนี้แต่อย่างไร

3.  รายจ่ายลงทุน

  บริษัทยังไม่มีแผนรายจ่ายลงทุนเพิ่มที่แน่นอนและมีสาระสำคัญในขณะนี้

4.  แหล่งที่มาของเงินทุน

    1.  ความเหมาะสมของโครงสร้างเงินทุน

  ปัจจุบัน บริษัทมีโครงสร้างเงินทุนที่เหมาะสมและมีเสถียรภาพ
  ซึ่งสะท้อนได้จากอัตราส่วนทางการเงินที่สำคัญต่างๆ ที่อยู่ในเกณฑ์ค่อนข้างดี เช่น
  อัตราส่วนหนี้สินต่อส่วนของผู้ถือหุ้น 2.69 เท่า อัตราส่วนความสามารถชำระดอกเบี้ย 11.90
  เท่า อัตราส่วนความสามารถชำระภาระผูกพัน 1.25 เท่า

  เมื่อเปรียบเทียบกับปีก่อน ทุกอัตราได้ปรับดีขึ้นอย่างมากและเป็นที่น่าพอใจอย่างยิ่ง อาทิ เช่น
  อัตราส่วนหนี้สินต่อส่วนของผู้ถือหุ้น ลดลง 0.74 เท่า อัตราส่วนความสามารถชำระดอกเบี้ย
  สูงขึ้นถึง 6.80 เท่า เป็นต้น

2.  ส่วนของผู้ถือหุ้น

  ในปี 2543 ส่วนของผู้ถือหุ้นได้เพิ่มขึ้นสุทธิ 16.85 ล้านบาท หรือเทียบเท่า 14.96%
  โดยเป็นการเพิ่มขึ้นจากกำไรสุทธิประจำปี 26.71 ล้านบาท หักจ่ายเงินปันผลสำหรับปี 2542
  จำนวนเงิน 9.00 ล้านบาท และปรับปรุงการประเมินภาษีเงินได้ปี 2534-2535 จำนวนเงิน
  0.86 ล้านบาท

3.  หนี้สิน

  บริษัทมีเงินกู้ยืมทั้งหมด 187.91 ล้านบาท เทียบเท่า 53.92% ของหนี้สินรวม หรือเพียง
  39.31% ของสินทรัพย์รวม ซึ่งทั้งหมดเป็นหนี้สินในสกุลเงินบาท และเนื่องจากบริษัทเป็นลูกหนี้ชั้นดี
  ไม่เคยมีปัญหาการชำระดอกเบี้ยหรือเงินต้นที่ถึงกำหนดแต่อย่างไร
  จึงสามารถเจรจาปรับลดอัตราดอกเบี้ยให้สอดคล้องกับตลาดหรือต่ำกว่า
  ทั้งนี้อาจแตกต่างกันแล้วแต่สถาบันการเงิน

  ปัจจุบันบริษัทไม่มีความเสี่ยงจากความผันผวนของอัตราแลกเปลี่ยน
  เนื่องจากไม่มีเงินกู้ในสกุลเงินตราต่างประเทศโดยสิ้นเชิง
  และจากนโยบายคงสภาพดอกเบี้ยต่ำเพื่อกระตุ้นเศรษฐกิจของธนาคารแห่งประเทศไทย
  คงไม่มีความเสี่ยงในด้านอัตราดอกเบี้ย อย่างไรก็ตาม บริษัทก็ได้เฝ้าดูอย่างใกล้ชิด
  และพร้อมที่ปรับเปลี่ยนโยกย้ายหากมีสถาบันการเงินใดจะเรียกเก็บในลักษณะที่เอาเปรียบผู้กู้มากเกินไป

4.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

  วิกฤติเศรษฐกิจที่เกิดขึ้นตลอด 3-4 ปีที่ผ่านมา
  ส่งผลกระทบอย่างรุนแรงต่อธุรกิจและประชาชนทั้งประเทศอย่างถ้วนหน้า
  แต่เนื่องจากบริษัทได้มีการปรับตัวที่ถูกทางและวางแผนกลยุทธ์การตลาดที่ดี
  จึงสามารถมีผลการดำเนินงานที่เติบโต
  และส่งผลให้ฐานะการเงินกลับมามีสภาพที่มั่นคงอีกครั้งหนึ่ง

  ภาวะการฟื้นตัวของเศรษฐกิจไทยจะยังคงเป็นปัจจัยหลักที่จะส่งผลต่อธุรกิจทุกรายรวมทั้งของบริษัทด้วย
  หากรัฐบาลใหม่สามารถสร้างความเชื่อมั่นและผลักดันโครงการต่างๆ
  ให้มีผลกระตุ้นเศรษฐกิจให้ฟื้นตัวอย่างรวดเร็ว ก็จะเป็นผลดีต่อการดำเนินงาน
  เพราะอำนาจซื้อในมือผู้บริโภคจะมีเพิ่มขึ้นและกล้าจับจ่ายใช้สอยมากยิ่งขึ้น

  เพื่อความไม่ประมาท บริษัทจะยังคงนโยบายการบริหารงานที่ระมัดระวัง พัฒนาบุคลากร องค์กร
  และระบบการบริหารงานต่างๆ
  ให้พร้อมที่จะรับกับสถานการณ์ที่อาจเปลี่ยนแปลงไม่ว่าจะเป็นทางบวกหรือทางลบก็ตาม